கேள்வி: ஏ. ரி. பொன்னுத்துரை - வாழ்க்கைக் குறிப்பு பற்றி நீங்கள் என்ன அறிந்துள்ளீர்கள்?
பதில்: பொன்னுத்துரை யாழ்ப்பாண மாவட்டம், தெல்லிப்பழை, குரும்பசிட்டி எனும் ஊரைப் பிறப்பிடமாகக் கொண்டவர். குரும்பசிட்டி மகாதேவா மகா வித்தியாலயத்தில் ஆரம்பக் கல்வி பயின்று, பின்னர் யாழ்ப்பாணம் பரமேசுவரா கல்லூரியில் இடைநிலைக் கல்வியைக் கற்றார். சென்னை கிறித்தவக் கல்லூரியில் படித்துப் பட்டம் பெற்று 1955 இல் இலங்கை திரும்பினார். காங்கேசன்துறை நடேசுவராகக் கல்லூரியில் இவர் ஆசிரியராகப் பணியில் சேர்ந்தார். பின்னர் கல்கின்னை முஸ்லிம் மகா வித்தியாலயம், இரஜவலை தமிழ் மகா வித்தியாலயம், கண்டி இந்து மகா வித்தியாலயம் ஆகியவற்றிலும் பணியாற்றினார்.
கேள்வி: ஏ. ரி. பொன்னுத்துரை - நாடகக் கலையில் ஈடுபாடு பற்றி விளக்கவும்.
பதில்: பாடசாலையில் மாணவனாக இருந்த காலத்திலேயே 1950 ஆம் ஆண்டில் உலோபியின் காதல் என்ற பள்ளி நாடகத்தில் நடித்துப் பாராட்டுப் பெற்றார். அன்றைய பிரபலமான வானொலி நாடகக் கலைஞர் சானா (சண்முகநாதன்) இதனை நெறிப்படுத்தியிருந்தார். 1951 இல் குரும்பசிட்டி சன்மார்க்க சபையின் நிதிக்காக விதியின் சதி என்ற நாடகத்தை முதற் தடவையாக தயாரித்து மேடையேற்றினார். 1951 இல் இரசிகமணி கனக. செந்திநாதன் தயாரித்த ''தாகம்'' என்ற ஓரங்க நாடகத்தில் மந்திரவாதியாக நடித்துப் பாராட்டுப் பெற்றார். 1952 இல் ''முதலாளி தொழிலாளி'' என்ற நகைச்சுவை நாடகத்தையும், 1953 இல் ''குவேனி'' என்ற நாடகத்தையும், 1954 இல் ''ராக்கி மை டியர்'' என்ற நாடகத்தையும் சென்னை கிறித்தவக் கல்லூரியில் படித்த காலத்தில் தயாரித்து மேடையேற்றினார். 1955 ஆம் ஆண்டில் இவர் தயாரித்த ''நிறைகுடம்'' என்ற நாடகம் 25 அரங்குகளில் மேடையேறியது. 1956 ஏப்ரல் 28 இல் ''இரு மனம்'' என்ற நாடகத்தைத் தயாரித்து மேடையேற்றினார். 1959 இல் இ. மகாதேவா தயாரித்த ''கற்புக்கனல்'' நாடகம் கொழும்பில் மேடையேற்றப்பட்ட போது அதில் பொன்னுத்துரை வஞ்சிப்பத்தன் என்ற பாத்திரத்தில் நடித்தார். 1961 இல் கே. பாலச்சந்திரன் தயாரித்து கொழும்பு லயனல் வென்ட் அரங்கில் மேடையேற்றப்பட்ட ''பதியூர் ராணி'' நாடகத்தில் நடித்துப் பலரின் பாராட்டுகளைப் பெற்றார்.
கேள்வி: ஏ. ரி. பொன்னுத்துரை - வரலாற்று நூல்கள் என்பது என்ன?
பதில்: *அரங்கு கண்ட துணைவேந்தர் (பேராசிரியர் சு. வித்தியானந்தன் பற்றியது) *நிஜங்களின் தரிசனம் *அரங்கக் கலைஞர் ஐவர் *கலையுலகில் கால் நூற்றாண்டு (தன் வரலாறு)